অলংকরণে বিশেষ করে শিশু ও কিশোর সাহিত্যের ক্ষেত্রে গ্রন্থচিত্র শিল্পী হিসেবে এক বিরল প্রতিভা নারায়ণ দেবনাথ৷ গ্রন্থচিত্র শিল্পীদের মধ্যে সব থেকে বেশি সংখ্যক অলংকরণে কৃতিত্ব তাঁরই প্রাপ্য৷ মজার এবং সিরিয়াস রিয়ালিস্টিক ছবি এই দুই বিপরীতধর্মী ঘরানার শিল্পকর্ম তিনি করে চলেছেন সযত্নে সহজাত দক্ষতায়৷ অপূর্ব আঁকাগুলির পাশাপাশি তাঁর শৈল্পিক হাতের ক্যালিগ্রাফিও অত্যন্ত দৃষ্টিনন্দন৷ বইয়ের প্রকাশক জানাচ্ছেন, ১৯৬২ সাল থেকে এযাবত্&zwj; চুয়ান্ন বছর সুদীর্ঘ সময় নারায়ণ দেবনাথের &lsquo;হাঁদাভোঁদা&rsquo; কমিক সিরিজটি হল একক শিল্পীর গল্পে ও আঁকায় বিশ্বের বৃহত্তম সক্রিয় সিরিজ৷ সেই &lsquo;হাঁদাভোঁদা&rsquo; ছাড়াও এই বইয়ে দু&rsquo;মলাটের মধ্যে পাওয়া যাবে &lsquo;বাঁটুল দি গ্রেট&rsquo;, &lsquo;নন্টে ফন্টে&rsquo; ও একাধিক কমিকস্৷